b'\n_START_ARTICLE_\nJuozas Bernatonis (1953)\n_START_SECTION_\nBiografija\n_START_PARAGRAPH_\nT\xc4\x97vas chemikas Juozas Bernatonis, sesuo ekonomist\xc4\x97 Dalia Bernatonyt\xc4\x97._NEWLINE_1971\xc2\xa0m. baig\xc4\x97 Kauno 7-\xc4\x85j\xc4\x85 vidurin\xc4\x99 mokykl\xc4\x85. 1971\xe2\x80\x931976\xc2\xa0m. studijavo Kauno politechnikos instituto Chemin\xc4\x97s technologijos fakultete, chemikas technologas. 1976\xe2\x80\x931979\xc2\xa0m. Kauno politechnikos instituto Stambiamolekulini\xc5\xb3 jungini\xc5\xb3 tyrimo laboratorijos jaunesnysis mokslinis bendradarbis. 1980\xe2\x80\x931985\xc2\xa0m. LKJS CK Student\xc5\xb3 skyriaus ved\xc4\x97jas. 1985\xe2\x80\x931987\xc2\xa0m. LKP CK Mokslo ir mokymo \xc4\xafstaig\xc5\xb3 skyriaus instruktorius. 1987\xe2\x80\x931990\xc2\xa0m. mok\xc4\x97si \xc4\x8cekoslovakijos Socialistin\xc4\x97s Respublikos auk\xc5\xa1tosios politikos mokyklos aspirant\xc5\xabroje, filosofijos moksl\xc5\xb3 kandidatas. _NEWLINE_1992\xe2\x80\x931996\xc2\xa0m., 1996\xe2\x80\x932000\xc2\xa0m. ir 2000\xe2\x80\x932004\xc2\xa0m. LR Seimo narys, 1993\xe2\x80\x931996\xc2\xa0m. Seimo pirmininko \xc4\x8ceslovo Jur\xc5\xa1\xc4\x97no pavaduotojas. 1997\xe2\x80\x931998\xc2\xa0m. prezidento Algirdo Brazausko patar\xc4\x97jas politikos klausimais, 1998\xc2\xa0m. referentas. 2001\xe2\x80\x932003\xc2\xa0m. A. Brazausko Vyriausyb\xc4\x97je\xc2\xa0\xe2\x80\x93 vidaus reikal\xc5\xb3 ministras. 2002\xc2\xa0m. baig\xc4\x97 VU TF Neakivaizdini\xc5\xb3 studij\xc5\xb3 skyri\xc5\xb3, teis\xc4\x97s magistras. 2003\xe2\x80\x932004\xc2\xa0m. Seimo Konstitucijos patais\xc5\xb3 komisijos pirmininkas. 2004\xe2\x80\x932006\xc2\xa0m. ministro pirmininko A. Brazausko patar\xc4\x97jas vidaus politikos klausimais, v\xc4\x97liau\xc2\xa0\xe2\x80\x93 ministro pirmininko Gedimino Kirkilo vyriausiasis patar\xc4\x97jas._NEWLINE_2006\xe2\x80\x932012\xc2\xa0m. LR nepaprastasis ir \xc4\xafgaliotasis ambasadorius Estijos Respublikoje.  2012\xc2\xa0m. liepos 3 d. prezident\xc4\x97s Dalios Grybauskait\xc4\x97s dekretu paskirtas Lietuvos ambasadoriumi Arm\xc4\x97nijoje. Jam nusprendus kandidatuoti 2012\xc2\xa0m. Seimo rinkimuose, prezident\xc4\x97 2012\xc2\xa0m. rugpj\xc5\xab\xc4\x8dio 27 d. savo dekret\xc4\x85 at\xc5\xa1auk\xc4\x97.  Nuo 2012\xc2\xa0m. LR Seimo narys, i\xc5\xa1rinktas pagal LSDP s\xc4\x85ra\xc5\xa1\xc4\x85, Seimo Teis\xc4\x97s ir teis\xc4\x97tvarkos komiteto narys.  2012\xe2\x80\x932016\xc2\xa0m. Algirdo Butkevi\xc4\x8diaus Vyriausyb\xc4\x97je\xc2\xa0\xe2\x80\x93 Lietuvos teisingumo ministras._NEWLINE_1990\xc2\xa0m. Lietuvos demokratin\xc4\x97s darbo partijos narys, tarybos narys, prezidiumo narys, sekretoriato parlamentin\xc4\x97s grup\xc4\x97s vadovas, nuo 1997\xc2\xa0m. pirmininko pavaduotojas. Nuo 2001\xc2\xa0m. Lietuvos socialdemokrat\xc5\xb3 partijos narys, LSDP tarybos narys, LSDP pirmininko pavaduotojas, nuo 2004\xc2\xa0m. prezidiumo narys. Algirdo Brazausko fondo valdybos pirmininko pavaduotojas. _NEWLINE_2017 m. lapkrit\xc4\xaf, prie\xc5\xa1 pa\xc5\xa1alinimo i\xc5\xa1 LSDP klausimo svarstym\xc4\x85, pats kartu su kitais 7 partijos nariais pasitrauk\xc4\x97 i\xc5\xa1 partijos.'